বঙ্গবন্ধু শেখ মুজিব মেডিকেল বিশ্ববিদ্যালয়ের মেডিসিন অনুষদের ডিন অধ্যাপক এ বি এম আবদুল্লাহ বলেন, ‘কোমরের মেদ বাড়ার সঙ্গে অন্যান্য রোগও সম্পর্কযুক্ত। অতিরিক্ত ওজন যাঁদের, তাঁদের রক্তে কোলেস্টেরলের মাত্রা বেশি থাকে। উচ্চরক্তচাপ ও হৃদ্রোগে আক্রান্ত হওয়ার শঙ্কা তাঁদের বেশি। তাঁরা ডায়াবেটিসের ঝুঁকিতেও থাকেন। হাড়ের রোগ যেমন অস্টিওপোরেসিসও তাঁদের বেশি। তাই শরীর ও কোমরে মেদ থাকলে খাদ্যাভ্যাসের পরিবর্তন ও ব্যায়াম করে দ্রুত কমিয়ে ফেলা উচিত।’